ВЕНОАРТЕРИАЛЕН КОМПЛЕКС, 500 mg x 40 caps, USA Laboratories | онлайн магазин Bilki.bg\nВЕНОАРТЕРИАЛЕН КОМПЛЕКС, 500 mg x 40 caps, USA Laboratories\nРедовна цена: 20,03 лв.\nХранителната добавка ”Вено-артериален Комплекс” е комбинация от съставки със сходно и взаимно допълващо се действие, което води до потенциране на ефектите им благоприятни за здравето на сърцето.\nКат. №: 1490\nПроизводител: Българска чаена компания - Фитолек\nВЕНО – АРТЕРИАЛЕН КОМПЛЕКС капс. х 40\nЗаболяванията на сърцето и на кръвоносните съдове са изключително широко разпространени сред хората в активна възраст. Те са с висока социална значимост, защото често са причина за загуба на работоспособността, трайна инвалидизация или преждевременна смърт. Съвременният начин на живот, свързан с намалена физическа активност, стрес, неправилно хранене, наднормено тегло, продължителен престой в принудително положение – изправено или седнало, както и застаряването на нацията, повишените вредности от околната среда, тютюнопушенето, прекаляването с алкохола и др. създават предпоставки за повишаване на броя на съдови и сърдечни заболявания.\n„ВЕНО – АРТЕРИАЛЕН КОМПЛЕКС” е хранителната добавка одобрена и произведена от „USA Laboratories”.\n1. Подобряване на сърдечно-съдовата дейност и на кръвообращението\n2. Поддържане на еластичността и на проходимостта на кръвоносните съдове\n3. Подобряване на периферната микроциркулация\n4. Намаляване на съсирваемостта на кръвта и предотвратяване на образуването на вътресъдови съсиреци\n5. Увеличение на кислородната доставка, храненето и енергийния метаболизъм на тъканите\n6. Предпазване на организма от вредното въздействие на свободните радикали\n7. Повлияване на кръвния застой и на възпалителните процеси, засягащи разширените вени и хемороидите\n8. Засилване на паметта и на способността за концентрация\n9. Повишаване на устойчивостта към стрес\nОСНОВЕН СЪСТАВ НА 1 КАПСУЛА:\n- Гинко билоба – 75 мг.\n- Екстракт от гроздови семена – 50 мг.\n- Биофлавоноиди – 20 мг.\n- Витамин С – 200 мг.\n- Витамин Е – 50 мг.\n- Витамин В 6 – 4 мг.\n- Магнезий – 100 мг.\nГинко билоба – Екстрактът се добива от листата на дървото гинко билоба, чиято родина е Китай. Съдържа около 200 активни съединения, влияещи благоприятно на здравето. Лечебните му свойства се дължат най вече на веществата, отнасящи се към химичните групи на флавоноидите, дитерпеновите лактони и органичните киселини. Основните активни вещества са гинкозиди А, В, С, D, билобалид, кверцетин и кемпферол. Основният ефект на екстракта от листата на гинко билоба е върху сърцето и кръвоносните съдове. Той премахва спазъма на артериите, като позволява с всеки сърдечен удар през артериалната система да преминава повече кръв. Укрепва стените на капилярите, намалява капилярната пропускливост и подобрява периферната микроциркулация. Повишава тонуса и еластичността на венозните стени. Едновременно с това понижава съсирваемостта на на кръвта и снижава риска от образуване на вътресъдови съсиреци. Благодарение на изброените ефекти екстрактът от гинко билоба подобрява кислородното насищане на тъканите, включително и на мозъка. Едновременно с подобряването на кръвообращението, екстрактът от растението повишава ефикасността на обменните процеси, като подобрява енергийния метаболизъм, повишава синтеза на АТФ и стимулира усвояването на глюкозата , която е жизнено необходима за правилното функциониране на мозъка и сърцето. В същото време някои от активните съставки на гинко билоба подобряват предаването на нервните сигнали между мозъчните клетки и така допълнително стимулира мозъчната функция. Екстрактът от гинко билоба има и силно антиоксидантно действие и подпомага организма при неутрализирането на свободните кислородни радикали. Това води до статистически намалена честота на разпространение на заболявания като катаракта, например. Доказано е, също така, че екстрактът от гинко билоба понижава нивото на холестерол в кръвта и предотвратява превръщането му в плаки, с което забавя атеросклеротичните процеси. Изброените ефекти на екстракта от гинко билоба обуславят приложението му при редица заболявания, свързани с нарушено кръвообращение и недостатъчно кръвоснабдяване на тъканите като разширени вени, хемороиди, синдром на Рейно, мозъчно – съдова и периферна съдова болест /вкл. и при диабет/, шум в ушите, световъртеж, старческа деменция, болест на Алцхаймер, главоболие, сърдечна аритмия, катаракта, глаукома и др. Провеждат се и изследвания върху действието на екстракти от гинко билоба за предотвратяване на отхвърлянето на трансплантирани органи от организма.\nСъдоразширяващият ефект на екстракта от гинко билоба е налице при всеки прием, а антиоксдантните му качества, на които се дължи забавянето на атеросклеротичните процеси например, обикновено настъпват след по-продължителен прием (до 6 седмици). Приеман по – дълго такъв екстракт нормализира нестабилното артериално налягане, възстановява намаляващите с остаряването функции – зрение, слух и др., подобрява работоспособността, и има мощен антидепресивен ефект.\nЕкстракт от гроздови семена. Екстрактът от семките на гроздето съдържа флавоноиди, които представляват олигомерни полифункционални съединения, а също и високоефективен антиоксидант – резвератрол. В по-голямо количество те се съдържат в семките на червеното грозде. Изключително важна за човека е способността на екстракта от гроздови семки да предпазва от разрушение витамините С и Е, които по принцип имат много кратък живот в човешкото тяло. Антиоксидантният ефект на екстракта от семките на гроздето е 20 пъти по – силен от този на витамин С и 50 пъти по – силен от този на витамин Е. Благодарение на това комплексите от биологично-активни вещества, съдържащи се в екстракта от семки на грозде ефективно неутрализират свободните радикали, потискат окисляването на мастите и отлагането им по съдовите стени и предотвратяват увреждането на клетъчните и на субклетъчните структури. С гореизброените свойства е свързано използването на екстракта от гроздови семки за предотвратяване на сърдечно-съдови заболявания, включително и на инфаркт на миокарда и на състояния свързани с увреждане на съдовия ендотел. Спомагайки за подобряване на кръвообращението и особено на микроциркулацията екстрактът от гроздови семки намира широко приложение в профилактиката и лечението на съдови увреждания. Той упражнява добро въздействие и при възпалителни състояния, спомага за по-бързото зарастване на рани, стимулира по-бързата регенерирация на наранените кръвоносни съдове и забавя стареенето на кожата. Биологичноактивните олигомерни съединения, съдържащи се в екстракта от гроздови семки са едни от малкото антиоксиданти, които преминават през стените на клетките на мозъка и на кръвоносните съдове и предпазват тези клетки от увреждания. Освен противовъзпалително те упражняват и силно антиалергично действие. Увеличавайки еластичността на съдовите стени, екстрактът от гроздови семки подобрява проходимостта на кръвоносните съдове. Освен това той предпазва от образуване на плаки и тромби в артериите и заздравява стените на кръвоносните съдове като предотвратява образуването на разширени вени и спукани капиляри . Многобройни проучвания показват, че екстрактът от гроздови семки повишава устойчивостта на органима спрямо стрес и упражнява антибактериално и е благоприятно при имунни заболявания. Изследователи от Ню Йорк съобщават, че полифеноли, извлечени от семките на червено грозде, могат да имат благотворен ефект за предотвратяване и лечение на болестта на Алцхаймер.\nПознати са около 4000 съединения от този тип. В зависимост от химичната им формула се класифицират като: катехини, антоцианидини, флавоноини, флавонони, флавоноли. Биофлавоноидите не са същински витамини, но понякога ги идентифицират с вит. Р. Витамин Р е всъщност съставно вещество на няколкостотин биофлавоноида. Нарича се още фактор на капилярната пропускливост (Р идва от permeability - пропускливост). Основната функция на биофлавоноидите е да увеличават здравината и еластичността на кръвоносните съдове. Заедно с витамин С тези вещества поддържат здрава съединителната тъкан като потискат разграждането на колагена и стимулират изграждането на нов такъв. Това е от съществено значение при наличие на склонност към разширени вени и хемороиди, свързани със слабост на съединителната тъкан. Освен това биофлавоноидите контролират кръвосъсирването, като намаляват съсирваемостта на кръвта. Същевременно те предпазват холестерола от окисление, понижават неговото ниво в кръвта, намаляват способността му да формира артериални плаки и предотвратяват формирането на съсиреци в кръвоносните съдове. Важно е да се изтъкне, че биофлавоноидите притежават по-силни антиоксидантни свойства от вит. С, вит. Е, цинк и селен (витамините и микроелементите, упражняващи най – мощен антиоксидантен ефект). Силното им антиоксидантно действие се изразява в свързване на свободните радикали, разграждането им и извеждането им от организма. Освен това биофлавоноидите притежават изразени противовъзпалителни, антиалергични, антивирусни и антиканцерогенни качества. Друго достойнство на биофлавоноидите е способността им да неутрализират и отстраняват от организма тежките метали, които попадат в него по различни пътища и предизвикват тежки малформации и мутации. Заключение на група учени от френския институт INSERM: „Флавоноидите са най-качествените активни съставки по отношение на венозната недостатъчност, защото действат на почти всеки фактор, виновен за нейното настъпване.”\nВитамин С. Витамин С е водно разтворим витамин, който не се синтезира в човешкия организъм. Известен е още като L-аскорбинова киселина. Благотворното му въздействие върху сърцето и кръвоносните съдове се определя от няколко негови свойства. Той:\n- играе основна роля при образуването на колаген, от който зависи еластичността на стените на кръвоносните съдове.\n- стабилизира капилярните стени и намалява тяхната пропускливост, с което контролира образуването на отоци.\n- регулира съсирваемостта на кръвта и редуцира отлагането на клетки върху вътрешната страна на кръвоносните съдове, с което намалява опасността от образуване на вътресъдови съсиреци.\n- съдейства за понижаване на нивата в кръвта на т.нар. „лош” холестерол.\n- упражнява мощно антиоксидантно действие – защитава организма, включително и кръвоносните съдове, от увреждащото действие на свободните кислородни радикали и на\n- повлиява благоприятно съдовите промени при инфекции и алергии.\nОт казаното дотук се налага изводът, че витамин С е изключително подходящ за профилактика и лечение на сърдечно-съдови заболявания, хипертония, коронарна болест, разширени вени, хемороиди, атеросклероза, инфекции, алергии и др. Важно е да се изтъкне, че хората, подложени на чести стресови ситуации, пушачите, възрастните хора и страдащите от някое от изброените по – горе заболявания имат нужда от по-високи дози витамин С.\nВит. Е е мастно разтворим витамин, представляващ важен антиоксидант. Като такъв той упражнява предпазващ ефект и въздейства не само на мембраните на клетките, но и на циркулиращите с кръвта мастни съединения, с което намалява отлаганията и плаките, запушващи кръвоносните съдове. Витамин Е влияе и върху метаболизма на арахидоновата киселина, с последващо разширяване на кръвоносните съдове и потискане на слепването на тромбоцитите. По този начин той намалява риска от образуване на вътресъдови съсиреци, забавя атеросклеротичните процеси, регулира артериалното налягане и намалява риска от сърдечно-съдови заболявания. Едновременно с това се подобрява доставката за тъканите и органите на кислород и на хранителни вещества. Също като вит. С и този витамин понижава риска от злокачествено израждане на тъканите, забавя остаряването на клетките и възрастово свързаните катаракта и макулна дегенерация на ретината, както и развитието на болестта на Алцхаймер. Освен това вит. Е е необходим за образуването на червените кръвни клетки, за синтеза на хемоглобина и белтъците, и за растежа на клетките. Наскоро проучвания показаха, че вит. Е е незаменим както за запазване на структурата на нервната клетка, така и за нейното правилното функциониране.\nВит. В6 Витамин В6 изпълнява широка гама от функции в организма и е от съществено значение за поддържане на доброто здраве. Той е необходим за активирането на повече от 100 ензима, участващи в обмяната на веществата. Вит. В6 е абсолютно необходим за изграждането и за правилното функциониране на червените кръвни клетки и за производството на хемоглобин. Дефицитът на витамин B6 може да повиши нивото на хомоцистеин – аминокиселина, чийто повишени нива са рисков фактор за сърдечно-съдови заболявания и инсулт. Проучванията сочат, че високите нива на хомоцистеин могат да увредят артериите, кръвоснабдяващи сърцето и/или да съдействат за по-лесното слепване на тромбоцитите и за образуването на вътресъдови съсиреци. Витамин В6 е необходим и за усвояването от организма на вит. В12, както и за образуването в стомаха на солна киселина и магнезий, което е от голямо значение за доброто храносмилане. Този витамин участва и в синтеза на невротрансмитери като серотонин и допамин - катехоламини с изразен ефект върху съдовата система. Витамин В6 осъществява ефективното функциониране на нервната и имунната системи, съдейства за поддържане на нивото на кръвната захар в рамките на нормалните стойности, участва в обмяната на протеините и мазнините, повлиява функцията на храносмилателната система, играе роля за превръщането на триптофан (аминокиселина) в ниацин (витамин) и подпомага синтеза на нуклеинови киселини като противодействие на стареенето.\nМагнезият е жизнено необходим минерал за човека. В организма няма запаси от него и поради това той трябва да се приема ежедневно. Активността му в организма се засилва в комбинация с вит. А, калций и фосфор, а вит. В6 съдейства за постъпването му в клетките. Магнезият е важен фактор за правилното функциониране на сърдечно-съдовата система. Намаленото съдържание на магнезий в кръвта предизвиква повишаване на нивото на холестерола в нея, с последващо увеличаване на риска от ускорено развитие на атеросклероза, исхемична болест на сърцето и инсулт. Освен това ниското съдържание на магнезий в организма, създава предпоставки за нарушения в сърдечния ритъм. Многобройни проучвания доказват, че магнезият упражнява съдоразширяващо действие и по този начин играе важна роля в регулиране на кръвното налягане. Има доказателства, че приемането на магнезий подпомага антитромботичните функции, като намалява отлагането на калций в кръвоносните съдове.Магнезият играе съществена роля и в осъществяването на редица обменни процеси посредством активирането на ензимите, отговорни за тези процеси. Той е съставна част на над 300 ензимни системи, в това число и на част от антиоксидантните ензими. Правилното функциониране на сърдечно-съдовата система, на храносмилателната система, на нервната система, на мускулите, бъбреците и черния дроб, на ендокринните жлези и мозъка зависи от адекватното и навременно постъпване на магнезий в организма. Клетъчното деление и протеиновият синтез също не могат да се осъществят без магнезий. Освен това той подпомага абсорбцията и метаболизма на калция, фосфора, натрия и калия и участва в усвояването на витамините С и Е и в това на витамините от групата В. Недостигът на магнезий изисква по-големи количества инсулин за поддържане на нормални нива на кръвна захар. Освен в метаболизма на глюкозата, той участва също и в разграждането на мастните киселини и на аминокиселините. Използването на магнезий е почти системно при заболявания като исхемична болест на сърцето, ритъмни нарушения, артериална хипертония, атеросклероза, мигрена, диабет и др. Учени от Каролинския институт в Стокхолм – Швеция, след извършване на мащабно изследване на 26 000 души, препоръчват използването на магнезий за профилактика на сърдечно-съдови заболявания и исхемичен инсулт. Резултатите от проучването са публикувани в Archives of Internal Medicine.\nНа базата на гореизложените факти „ВЕНО – АРТЕРИАЛЕН КОМПЛЕКС” се препоръчва при:\n- мозъчно-съдова болест, включително инсулт\n- исхемична болест на сърцето, включително инфаркт\n- нестабилно артериално налягане\n- разширени вени /варици/\n- периферна съдова болест, увреждания на ретината и други съдови усложнения, включително и такива, дължащи се на диабет\n- отслабване на паметта\n- старческа деменция и Алцхаймер\n- главоболие, дължащо се на нарушено кръвообращение\n- отоци и „тежки крака”\n- намалена способност за концентрация и запаметяване\n- състояния и заболявания, дължащи се на хроничен и често повтарящ се стрес\nХранителната добавка ”Вено-артериален Комплекс” е комбинация от съставки със сходно и взаимно допълващо се действие, което води до потенциране на ефектите им. Това успешно профилактира и повлиява симптомите, свързани с изброените по – горе заболяванията и удължава и подобрява качеството на живота.\nВашето мнение за: ВЕНОАРТЕРИАЛЕН КОМПЛЕКС, 500 mg x 40 caps, USA Laboratories


Начало За теб 9 начина да се преборим със стреса\nПубликувано от simeonova · 28 февруари 2012 · 2 коментара\nПразниците отминаха, отново сме се хванали здраво за работа. А това винаги е свързано и със стресови ситуации. Ето как да ги победим и да превърнем напрежението в положителна енергия.\nРазтребете бюрото си!\nТелефонът не спира да звъни, сроковете ни притискат,\nколегите ни питат за хиляда неща. Сега ли точно да си разтребвам бюрото? Нямам време. Да, ама не. 10 минути енергично разчистване ще ни дойдат много добре. Затваряме вратата, изключваме телефона и си подреждаме добре всички документи и записки. Ще разберем какво трябва да се свърши същия ден, какво може да се отложи и какво можем да прехвърлим на друг колега.\nИталианецът Вилфредо Парето още 1897 г. е формулирал принципа 80/20 – с 20% старание постигаме 80% ефект. За оставащите 20% качество имаме нужда от 80% време и енергия. Затова не се старайте да сте непременно перфектни. Не оставайте вечно последни в офиса.\nМит е, че можем да вършим няколко неща едновременно\nСпоред учените мозъкът ни може да се справя максимум с две по-сложни задачи едновременно. Повече просто не става. Или го правим, но с много лош резултат. Или много бавно. Затова вършете нещата едно след друго, така накрая ще се справите по-бързо и по-успешно с всички задачи.\nКак да работим по-прецизно\nБлагодарение на мобилните телефони и интернет е възможно да се свързват с нас винаги и имаме възможност да реагираме на новите задачи и възможности. Това е голяма помощ, но и голям риск. Не дообмисляме добре нещата, езикът ни става не толкова прецизен, мисленето ни е накъсано. Последствията – работим неорганизирано и правим грешки. Затова по възможност работете на блокове от по 90 минути по вашите проекти. Това е оптималното време да навлезете във фаза на концентрация и да я използвате максимално. След това направете пауза, изпийте чаша кафе или чай или си поговорете 5 минути с колегите. Сега е и времето да реагирате на съобщенията в електронната поща и телефона.\nПодсидете организма си\nКомплексните въглехидрати повишават издръжливостта на стрес. Съдържат се в плодове, пълнозърнести продукти и ядки. Перфектната храна за нервите са тиквени семки, кашу и лешници. Магнезиумът в бананите отслабва стреса. Не забравяйте да пиете достатъчно течности. Не похапвайте на бюрото, а си предвидете най-малко 15-20 минути за обедна почивка. Просто имате нужда от това време, за да се заредите отново.\nВечерни масажи с лавандулово или сандалово масло действат благотворно. Отпускат стегнатата мускулатура и ни помагат да заспим. Можете и да изпиете една- две чаши успокоителен чай преди сън. 30 г цвят лавандула, 15 г листа от маточина, 10 г жълт кантарион се заливат със 150 мл вряла вода, запарват се за 2-5 минути и се прецеждат.\nПочивка чрез движение\nСлед напрегнатия ден ни се иска да полегнем на дивана. Разтоварваме се, разбира се, но не си почиваме добре. Стресът се разгражда най-добре с мускулна работа. Активните мускули унищожават хормоните на стреса, активират кръвообращението и така премахват физическото и психическото напрежение. Ще спите по-добре, ако направите една разходка за 40 минути след вечеря.\nОвладейте чувствата си\nСтресовата реакция на организма не е следствие от гледката на претрупаното бюро, а от чувствата, свързани с него. Например страх, че няма да се справите. Опитайте се да разберете какво всъщност ви притеснява. Защо новият проект ви плаши повече от обикновено? Който си изясни причините, може да промени нещата. Може да помоли за помощ или да промени ритъма на работа. Не си пишете списъци със задачи, а списъци с изпълнените неща. Това успокоява. Напомня ви за моментите, в които сте се справили. Ще ви направи по- уверени в себе си.\nОткажете се от прекадените изисквания към себе си\nКато деца са ни втълпявали, че трябва да сме перфектни или да угодим на всички. Такива неща ни натоварват много. Ако осъзнаем това и решим да намалим изискванията към собственото си поведение, ще бъдем много по-спокойни.\n+ 4 лесни упражнения против стрес за всеки ден и всяко място\nЕтикети:9 начина да се преборим със стреса · бюро · вечеря · вода · врата · време · въглехидрати · грешки · движение · дете · добре · его · как да · кафе · качество · масаж · мозък · моменти · мускули · офис · очи · плод · плодове · почивка · принц · природа · причини · приятел · продукти · работа · рани · страх · стрес · сън · телефон · умен · форма · храна · чай · чувства\n© 3667 ПО-КРАСИВИ


Да отслабнем естествено с… круши - LadyZone.bg\nИли защо е добре да ги добавите към менюто си\nКрушите са от плодовете, които влияят добре на редица процеси в организма. Освен това те са и вкусни и могат да се поднасят по различен начин. Страхотни са, когато ги хапваме сурови - няколко парченца в киселото мляко или като добавка в закуската с мюсли. Приятни са сготвени, в кана с вино или защо не - печени - само с малко кафява захар отгоре. Колкото повече приложения намерите на всяка една полезна, естествено сладка храна, толкова по-малко вероятно е да посегнете към сладоледа или шоколада. Които много вероятно ще съсипят диетата ви, знаем колко са изкусителни понякога.\nЗа щастие, именно сега е сезонът на крушите, а изобщо не е лоша идея да си ги намирате и през зимата. Защото…\nКоличеството фибри в обелката на крушите е значително по-голямо от това, което има в който и да било друг плод. Те са полезни за предотвратяване на канцерогенни заболявания. Крушите са богати и на калий, който е полезен за сърцето, а също и на мед и витамин С. В тях има и бор, който спомага за правилното усвояване на калция и магнезия, което означава, че хапването на круши индиректно се грижи за здравината на костите ви. Те съдържат и кверцетин, както и други флавоноиди и каротеноиди. Кверцетинът е мощен антиоксидант, който помага за предотвратяване на рак и сърдечно-съдови заболявания.\nДобре е да знаете, че крушите се берат преди да узреят. Ако ги оставите на дървото, стават сипкави. Веднъж откъснати, скорбялата им се превръща в захар. При някои сортове можете да разберете кога крушата е узряла по цвета, но не разчитайте много на това - по-добре се доверете на аромата и на пипане с ръка. Знайте, че този плод зрее овътре-навън, затова когато на пръв поглед изглежда готова за ядене, обикновено това е знак, че отвътре вече се скапва. Не купувайте круши, които изглеждат зрели, освен ако няма да ги хапвате веднага. По-добре се ориентирайте към такива, които са по-твърдички, но все пак нека не са като камък. Когато ги занесете у дома, не ги белете и ги увийте в хартиена торба, като им оставите малко въздух. Подходящи са за ядене, когато леко поомекнат - да се поддават съвсем мъничко на натиск.\nПълните хранителни стойности на крушата можете да си набавите, само ако ги хапвате с обелките. Преди това, разбира се, ги измийте добре. Ако са още твърди, добавете ги в салата. Ако са узрели пък, пробвайте ги с обезмаслено кисело мляко и малко мюсли – прекрасна здравословна и бърза закуска.\nКлючови думи:Здраве, Диета, Плод, Круши, Круша, Мюсли\nКак да бъдем здрави, елегантни и енергични\nСвален килограм - 500 долара\nЯденето на паста 3 пъти седмично не води до увеличаване на теглото, а дори може да отслабнете


Какво представлява? GinGira Alba Bebe е нов продукт от серията медицинска козметика GinGira. Съдържа цинков оксид в модерна фармацевтична форма специа - PDF Безплатно сваляне\nDownload "Какво представлява? GinGira Alba Bebe е нов продукт от серията медицинска козметика GinGira. Съдържа цинков оксид в модерна фармацевтична форма специа"\n2 Какво представлява? GinGira Alba Bebe е нов продукт от серията медицинска козметика GinGira. Съдържа цинков оксид в модерна фармацевтична форма специално дерматологично мляко във вид на спрей. През 2009 г. GinGira Alba Bebe получи особено признание в Холандия, където бе номиниран за иновативен бебешки продукт. Подходящ е за раздразнена, възпалена, инфектирана и увредена кожа. Какво съдържа? GinGira Alba Bebe Spray съдържа: активна съставка - Zinc oxide 10%. Цинковият оксид е традиционно дерматологично средство, одобрено за употреба в Европейския съюз и от Американската Агенция по лекарствата и храните; хидратиращи компоненти пречистена вода, Glycerin; емолиенти - Coco-Caprylate, Cocoglycerides, Cetearyl alcohol, Arachis Hypogea, Phenoxyethanol, Oleic acid, Silica. Как действа? GinGira Alba Bebe има противовъзпалителен, успокояващ, противосърбежен и антисебореен ефект. Активната му съставка създава защитен филм, който предпазва кожата от инфекции, възпаление и ултравиолетови лъчи. Хидратантът и емолиентът имитират естествената водно-липидна мантия, като успокояват, овлажняват, омекотяват и подобряват еластичността на кожата.\n4 Кога да го използваме? GinGira Alba Bebe помага за успокояване на кожни раздразнения и възпаления при: подсичане при бебета предпазва и възстановява увредената кожа излагане на слънце/слънчевo изгаряне леки повърхностни наранявания, одраскване и изгаряне сърбеж - кожна алергия, ухапване от насекоми повърхностни кожни инфекции. Спира разпространението на инфекции Не е нужно да нанасяте с пръсти Лесно се прилага на тънък слой Как да го прилагаме? Преди употреба разклатете добре флакона. Напръскайте равномерно засегнатия участък от кожата до 6 пъти дневно. При нужда - втрийте препарата в кожата. При подсичане третирайте кожата при всяка смяна на пелените. Може да се използва продължително време. Веднага след прилагането се усеща успокояващия и охлаждащ ефект. Защо GinGira Alba Bebe е толкова специален? Високотехнологична фармацевтична форма - специално дерматологично мляко във вид на спрей. Иновативна патентована технология. Удобен за прилагане, не цапа и не изсушава кожата. Хипоалергичен, не съдържа консерванти, оцветители, ароматизатори. Ефективността му е клинично доказана. Има бързо действие. Липсват нежелани реакции, безопасен е дори при продължителна употреба. Подходящ е за нежната бебешка кожа. Съвети за безопасност Само за външна употреба. Да се избягва контакт с очите.\n5 Подсичане при бебета Подсичането и обривите при децата водят до възпаление, дразнене и зачервяване на седалището и гениталиите. Почти всички бебета страдат от такова състояние, причинено от мокри, замърсени от фекалии и урина пелени, oстатъци от сапун и перилни препарати. Обривът може да се усложни от допълнителна гъбична и/или бактериална инфекция. Сменяйте редовно пелените! При всяка подмяна измийте и подсушете възпаления участък! Напръскайте го с GinGira Alba Bebe, който ще успокои и охлади зачервената кожа и ще я предпази от допълнителни гъбични и бактериални инфекции. Клинично проучване показва, че значимо подобрение настъпва бързо (от 12 до 24 часа) след началото на лечението (Qing Li 2008). Прилагането на GinGira Alba Bebe се препоръчва до пълното отзвучаване на възпалението и видимите промени. За да предотвратите повторната им проява, използвайте продукта при всяка смяна на пелените. Mерки против слънчеви изгаряния Преди да изложите детето на слънце, е добре да вземете предпазни мерки. Напръскайте откритите части на бебето с достатъчно количество GinGira Alba Bebe. Активната съставка ще го предпази от ултравиолетовите лъчи, а овлажняващата - от изсушаване на кожата. Продуктът се прилага след всяко изпотяване, къпане или подсушаване с кърпа. Ако бебето вече е получило слънчево изгаряне, вземете незабавни мерки. При леки и средни изгаряния хладкa баня, но без употреба на масла и шампоани. С мека кърпа попийте водата по тялото. Нaпръскайте засегнатия учaстък с GinGira Alba Bebe. Прилагайте препарата няколко пъти дневно. В никакъв случай не излагайте детето на слънце. Необходимо е да се приемат повече течности. За облекчаване на болката могат да се приемат обикновени болкоуспокояващи средства. Ако изгарянията са по-сериозни, консултирайте се с лекар.\n6 Леки повърхностни наранявания и изгаряния Във всяка домашна аптечка трябва да има GinGira Alba Bebe, особено ако децата са малки. При леки провърхностни наранявания и изгаряния напръскайте равномерно засегнатия участък с GinGira Alba Bebe. Препаратът образува защитен филм, който предпазва от инфекции. Клиничните проучвания показват, че локалното приложение на цинков оксид подпомага зарастването на раните (Landsdown AB ). При дълбоки рани и тежки изгаряниня - да се търси лекарска помощ! Сърбеж Сърбежът може да се дължи на различни причини - алергии, екзема, суха кожа, ухапване от насекоми, обриви, инфекции (напр. варицела) и др. При продължителен сърбеж и разчесване се образуват разранявания, кожата се уплътнява и загрубява. Благодарение на охлаждащото, успокояващо и противовъзпалително действие на GinGira Alba Bebe те изчезват почти незабавно след употреба на препарата. Ако причината за сърбежа е известна, се прилага и специфична терапия. Повърхностни кожни инфекции При повърхностни кожни инфекции заедно с основното лечение използвайте GinGira Alba Bebe. Той има антимикробно, противовъзпалително и успокояващо действие и затова възстановителните процеси на кожата протичат побързо. Препаратът трябва да се използва до пълното отзвучаване на симптомите.


ЦЕФАГРЕЙН 100ТАБЛ, ЧАРАК | онлайн магазин Bilki.bg\nРедовна цена: 6,53 лв.\nЦЕФАГРЕЙН 100ТАБЛ, ЧАРАК\nКат. №: ch000501\nБилковата комбинация на Чарак спомага за облекчаване състоянието при синузит и мигрена.\nДействие: Благоприятно повлиява функцията на горните дихателни пътища. Допринася за облекчаване на състоянието при синузит и мигрена. Подпомага отпушването на носа. С добър ефект при главоболие, причинено от синузит. Цефагрейн съдейства за намаляване на напрежението и облекчаване на състоянието на страдащите от мигрена.\nСъстав: Прах: Sitopaladi Churna (Комбинация от 5 билки ) 40 мг Екстракти от: Carum copticum 10 мг Piper nigrum 10 мг Ipomoea turpethum 10 мг Корен от Рiper longum 50 мг Cypericus rotundus 20 мг Piper longum (плод) 30 мг Eclipta alba 30 мг Zingiber officinale 50 мг Ocimum sanctum 60 мг\nДозировка: 3 пъти по 2 таблетки за 2 седмици, а при по-сериозни случаи до 4 - 6 седмици. Може да се повтори след месец\nРедовното приемане на билките Charak допринася за общо подобряване състоянието на организма и неговото укрепване. В нашия ОНЛАЙН магазин bilki.bg можете бързо и лесно да поръчате необходимите ви билки, хранителни добавки, натурална билкова козметика и други здравословни продукти.\n4874 Мнение на bilki.bg\nЗдравейте, Здравка Пендоловска, цефагрейн благоприятно повлиява функцията на горните дихателни пътища. Допринася за облекчаване на състоянието при синузит и мигрена. Подпомага отпушването на носа. С добър ефект при главоболие, причинено от синузит. Цефагрейн съдейства за намаляване на напрежението и облекчаване на състоянието на страдащите от мигрена.\nПрепоръчваме Ви и консултация със специалист, особено за зимните месеци. (Публикувано на 21.06.2017)\n4871 Мнение на Здравка Пендоловска\nЗдравейте! Ползвал ли е някой Цефагрейн и има ли ефект за упорита задна хрема, която зимно време се превръща в синузит ?\nБлагодаря! (Публикувано на 20.06.2017)\nВашето мнение за: ЦЕФАГРЕЙН ПРИ МИГРЕНА И СИНУЗИТ, 100 табл


Сръбска професорка: Ракът е лечим на 90% с алогенни стволови клетки | Лечители бг\n5823k Views март 25, 2017 No Comments\tДоктор, Новости admin\nЕдин от най-големите експерти по трансплантация на стволови клетки в Германия и Европа е професор д-р Надежда Басара, за която знае цялият свят и говори за нейните успехи в лечението на тежко болни пациенти.\nД-р Басара в момента е директор на болницата Малтезер Св. Франциск, в германския град Фленсбург. Преди 17 години тя е дошла в Германия без познания по немски език, но това не е представлявало пречка за нея да го научи и същевременно да изгради кариера, за да стане доцент и първата лекарка от Югоизточна Европа, станала професор по медицина – пише vecer.mk, цитирана от Mall359.\n- Професор д-р Басара, успехите ви са големи, но как стигнахте до тях. Как от лекар в Сърбия, станахте топ специалист хематолог и онколог в Германия?\n- Пътят не беше много лесен. През повратната 1997 бях на 39 години, имах добър брак, две прекрасни деца и съпруг, който ме подкрепя винаги в живота. След завършена магистърска степен по медицина, специализирах докторантура в Белград, работих като началник на функционална диагностика в Института по хематология на Клиничния център в Сърбия. Докато директор беше проф. д-р Роловиќ, центърът блестеше със знания и напредък. До 1994 означаваше нещо в Европа. След неговото излизане в пенсия настана голям обрат за мен, защото новата директорка нямаше никаква визия, нито пък интерес за напредък на Института и гледаше само своите лични интереси.\nПриродни средства за супер имунитет и при онко-проблеми\n- С какви трудности се срещнахте в Германия като сръбкиня и дали това е попречило по някакъв начин на кариерата ви?\n- В Германия, преди всичко се цени работата и ако работите успешно ще бъдете приети. Въпреки това, за да успея като чужденец в Германия, и по-специално като сръбкиня трябваше да бъда двойно по-добра от тях. Моите колеги не винаги ме гледаха със симпатия, ревността е човешка черта, която съществува дори и при германците. Преди 2 години, например в регионалния вестник имаше голяма статия за липсата на лекари в Германия и проблемите с наемането на чужденци.\n- Какви са вашите препоръки към колегите ви в Македония, кой е пътят към успеха и как се става добър специалист?\n- Пътят Към успеха е оптимално и цялостно лечение на пациенти с най-добрите възможни методи, които съществуват. В Белград не можех да се примиря с факта, че не мога да внедря трансплантация на пациент от сроден или несроден донор, а знаех, че с този метод можем да го излекуваме.\n- Какво означава бързата диагностика за успеха в лечението на болестта?\n- Всичко! Добрата и бърза диагностика определя съдбата на заболяването, дали пациентът има шанс да бъде излекуван или не и поради това е изключително важно.\n- Какъв е процентът на излекувани пациенти със злокачествени заболявания във вашата болница?\n- За тези 4 години, откакто водя онкология, хематология, пневмология, диабетология и интензивна медицина в болницата „Малтезер Св. Франциск“ във Фленсбург, процентът на излекувани злокачествени заболявания е 90%. Този факт се отнася за проследяване на пациента за само две години след провеждане на лечение в болницата, тъй като по-късно всички пациенти не са толкова изпълнителни с контролите, така че не може да водим по-нататъшна статистика за тяхното здравословно състояние.\n- По кои медицински теории лекувате остра левкемия, лимфоми и апластични анемии и дали стволовите клетки дават добри резултати в това?\n- Според най-съвременните теории, които се прилагат в света. Трансплантацията на стволови клетки остава единственият метод, с която могат да се излекуват гореописаните заболявания, въпреки големия брой нови лекарства, които са регистрирани за някои от злокачествените заболявания.\n- Какъв е броят на трансплантациите, които до сега сте реализирали във вашата успешна кариера?\n- Близо съм до числото 1900, но това не е толкова важно, важно е колко са успешните ми трансплантации. Световният резултат от 86% преживели две години след трансплантация постигнах в Лайпциг, а го надминах с трансплантациите във Фленсбург, който е 90% успеваемост само за три години от както е отворен трансплантационият център.\n- Имате ли пациенти от Македония и колко от тях са излекувани с тази метод?\n- С удоволствие мога да кажа, че за 17 години откакто извършвам трансплантации в Германия, последните 10 години успешно лекувам с този метод и пациенти от Македония. Досега с трансплантация на стволови клетки са излекувани поне 20 пациента.\n- Дали трансплантацията на стволови клетки от несроден донор е новото революционно откритие в медицината и при кои злокачествени заболявания дава добри резултати?\n- Трансплантацията със стволови клетки от несродни донори се прилага в Германия вече 30 години и фактът, че резултатите са идентични с тези със сродните донори, брат или сестра е голям успех, но не мога да кажа, че е ново революционно откритие. Алогената трансплантация дава отлични резултати при острите левкемия, миелодиспластичен синдром, лимфоми и тежки форми на анемия.\n- За качеството на живот е необходима здравословна храна, но важна е и генетиката! Като медицинско лице, какво най-често препоръчвате на хората, как да водят здравословен начин на живот, т.е. дали качественият начин на живот и превантивните мерки са правилният начин да се предпазим от болестите?\n- Качественият начин на живот означава между другото и 30 минути на ден физически дейности и разходки, бързо ходене, бягане, но и средиземноморска диета с много плодове и зеленчуци, риба, бяло месо, без тютюнопушене и консумация на алкохол е най-добрата защита от злокачествени заболявания.\nНо все пак, това не е достатъчно. Генетиката, както и избягването на опасни химически материали и радиация имат много важна роля в появата на злокачествени заболявания. Излъчването на обеднения уран, който е използван при бомбардировките на Сърбия през 1999 г. е доказано, че е рисков фактор за възникване на злокачествени заболявания. Последвайте ни във Фейсбук!\nСподели с повече хора:\n150 млн. европейци с алергии, у нас страда всеки 4-ти


Започна обсъждането на програмата за Ботеви дни 2022 | Община Враца (официален сайт)\nЗапочна обсъждането на програмата за Ботеви дни 2022\nНа първото заседание на Ботевския организационен комитет бе обсъдена програмата за предстоящите чествания, посветени на 146-та годишнина от подвига на поета-революционер и неговата чета.\nКметът Калин Каменов заяви, че за Ботеви дни са предвидени както традиционни събития, така и нови инициативи и прояви. „С подкрепата на всички членове на Ботевския комитет и с активното участие на нашите съграждани, ще отбележим по подобаващ начин годишнината от подвига на Христо Ботев и неговата чета. Основната цел на събитията, включени в програмата, е да съхраним българския дух и да предадем заветите на предците ни на подрастващите. Бюджетът на Ботевите дни през настоящата година е в размер на 110 000 лева, които са осигурени изцяло от Община Враца. Отново със собствени средства ще бъде изпълнен и основният ремонт на паметника на централния площад“ – каза кметът Каменов и допълни, че местната администрация търси подкрепата на бизнеса за провеждането на триизмерно лазерно шоу в града.\nВ рамките на заседанието, председателят на Общинския съвет д-р Владимир Христов предложи организирането на лекции в училищата от града, с участие на водещи преподаватели по право.\nЗаместник областният управител Красимир Колев коментира, че Областната администрация е започнала организацията на Националния туристически поход.\nОбщественикът Васко Врачовски направи предложения, свързани с културната програма и провеждането на тематични събития.\nДиригентът на Врачанската Симфониета – Христо Павлов изрази готовност за организирането на тържествения концерт на 1 юни.\nДиректорът на СУ „Христо Ботев“ представи програмата, посветена на отбелязването на годишнините на врачанската гимназия, а Георги Ганецовски потвърди провеждането на мобилна изложба за поета и революционер в историческия музей.\nВ проекта на програма за Ботеви дни 2022 година отново са предвидени вечерни концерти, с участието на изпълнители от страната, ученически изложби, литературни и художествени конкурси, рецитали и четения. За поредна година ще се проведе възпоменателното тържество на връх Милин камък, както и инициативата „Със стихове и песни по Ботевата алея“.\nОт регионалната библиотека „Христо Ботев“ планират организирането на интерактивна игра за младежи „Ботев оставя следи и днес“, чиято основна цел е посещаването на места, свързани с историята на четата на поета и революционер.\nВ програмата на честванията са включени Тържествената сесия на Общинския съвет, митинг-заря в памет на загиналите за свободата на България, както и всенародното поклонение на връх Околчица.\nСледващото заседание на Ботевския организационен комитет ще се състои през месец април. Пълната програма на честванията ще бъде публикувана след нейното утвърждаване както на страницата на Община Враца в социалната мрежа, така и на сайта на Ботеви дни.


Как да подобриш благосъстоянието си с помощта на растения | IKEA България\nКак да подобриш благосъстоянието си с помощта на растения\nОтглеждането на растения не е просто приятно занимание. То може да бъде изключително здравословно (не спирай да четеш, за да разбереш повече). Предлагаме ти да разгледаш някои от най-добрите ни идеи за по-зелен дом.\nПочивка Дневна Еко дом\nСъздай своя зелена стая\nЗеленината оказва положително въздействие. Дори науката го потвърждава (последвай линка в края, за да прочетеш повече). Достатъчно е да имаш само няколко растения. Но пък и повече да са, няма проблем. Рецепта за здравословен кът: постави любимия си стол до прозореца, сложи растения върху всяка повърхност, добави лампа и странична масичка, и за завършек избери меки възглавници и одеяло.\nПостави растенията нависоко\nДневната светлина и излагането на слънце не винаги са достатъчни у дома. Там, където ги имаш, създай вертикална градина. Използвай етажерка с тънък дизайн, която ще пропуска светлината, без да закрива гледката.\nпомощна масичка на колелца\nСъбуди се сред зелена светлина\nРастенията са страхотна компания до леглото. Освежават въздуха, а и са приятна гледка за окото, когато се събудиш. Постави ги до прозореца през деня и ги премести по-близо вечерта.\nцветарник, за употреба на закрито/открито\nВнеси свежест в ъглите\nЪглите са онази част от дома, която винаги има нужда от малко екстра внимание. Маса или рафт с растения може да ги превърне в най-оживеното място на стаята, дори когато пространството е ограничено. За още по-голям ефект, добави лампа със силна светлина.\nГрадина в буркан\nЕдна оранжерия не е нужно да бъде непременно голяма. Напротив. Постави растения в отделни буркани, за да създадеш инсталации, които са декоративни и привличат вниманието (Оставяй бурканите отворени от време на време, за да влиза въздух).


Спешно прибират в Кърджали ученици пребивавали в Милано по проект заради коронавируса - Kardjali.bgvesti.NET\n04:48, 26 фев 2020 г.\nОсем ученици и двама учители от Професионалната гимназия по облекло и дизайн „Евридика“ се прибират предсрочно от Милано заради коронавируса, съобщи началникът на Регионалното управление на образованието Гроздан Колев. Децата са били в италианския град по програма „Еразъм+“ от 9 февруари и е трябвало да останат там 20 дни. Заради коронавируса, обаче, пребиваването им в Италия е било преустановено предсрочно. Седем деца и единият от ръководителите им трябва да кацнат днес /вчера – б. р./ на летището във Варна. Осмото дете и другият ръководител се очаква да кацнат в София днес. „Децата са добре, нито едно от тях няма оплаквания. Получихме пълно съдействие от властите“, заяви Гроздан Колев. „В контакт сме с децата и техните родители, както и с двамата ръководители“, заяви директорката на училището Зорница Иванова. Според нея няма паника сред децата и родителите им.


Galata Life Istanbul - НАЙ-НИСКИ ЦЕНИ от agoda.com\nGalipdede No:75 Galata, Beyoglu, Бейоглу, Истанбул, Турция, 34420\nВъз основа на 115 отзива "Özge is very friendly and helpful, breakfast is delicious!"\nItaly Вижте всички31снимки\nИнформация за Galata Life Istanbul\nGalata Life Istanbul се намира в историческия район Галата и в непосредствена близост до кула Галата, а от квартала Султанахмет го дели само красивия Златен рог. Тук ви очакват климатизирани стаи за гости и безплатен Wi-Fi интернет в общите части.\nСтаите са семпло обзаведени и разполагат със самостоятелна баня. Някои от тях имат собствена тераса с изглед към Света София.\nТрамвайната спирка Tunnel е на 2 минути пеша, а кула Галата - на 200 метра. Галата Мевлевиханеси (залата на въртящите се дервиши) се намира на по-малко от 5 минути пеша, а музеят на модерното изкуство Istanbul Modern е само на около 10 минути път с кола.\nРесторантът на хотела предлага турски специалитети и международна кухня в покрита зала и на терасата с панорамен изглед. Тук гостите могат да се насладят и на домашно приготвен хляб.\n16 273 >


126 „жълти жилетки“ в ареста след сблъсъци с полицията - Свят | Informiran.net\n21.04.2019 Мартин Иванов Главните новини\nФренската полиция е задържала 126 “жълти жилетки” и е извършила 11 000 проверки на демонстранти, пожелали да се включат в днешните 23-ти по ред протести, съобщава АФП, позовавайки се на данни на полицията, предадоха БНТ и БГНЕС.\n“Ние всички сме катедрали”, се четеше по плакатите, които развяваха “жълтите жилетки”. Някои от тях изразиха “отвращение” от факта, че близо 5-месечните им протести не са предизвикали вълна от съчувствие у френския елит, дарил милиони евро за възстановяването на опожарената катедрала “Нотр Дам”.\nДемонстрацията в Париж се провежда при засилени мерки за сигурност. Активистите искат да напомнят на правителството, че опустошената от мощния пожар през изминалата седмица катедрала “Нотр Дам”, не е единственият проблем, който трябва да реши президента Еманюел Макрон.\nВ Париж единият от маршовете е планирано да стигне до Елисейския дворец, въпреки полицейската блокада около президентската резиденция. Друг протест ще се проведе в района на емблематичната 850-годишна катедрала, за чието възстановява вече са събрани над 1 милиарда евро. Мнозина от “жълтите жилетки” са гневни от факта, че милиардери дариха средства за изграждането на катедралата, докато някои от хората едва свързват двата края. Районът около “Нотр Дам” също е блокиран от полицейски кордон, макар властите да обявиха, че конструкцията на историческата сграда вече е стабилно укрепена и няма опасност от срутването ѝ.\nOne thought on “126 „жълти жилетки“ в ареста след сблъсъци с полицията – Свят”\n21.04.2019 в 3:40\nКакъв ред и сигурност??? щом управляват извратени, ненормални същества??? Хвърлят пари за камъни, а хората стават все пи-бедни. Нечестно и нечестиво забогателите винаги са грабели за сметка на добрите и почтените хора. Налагат извращенията си със сила, насилие и принуждение. Краят на този прогнил от нечестие и мерзост святе много, много близо.


Несебър "потопи" Локомотив II край морето - TribunaPlovdiv.bg: Спортни новини, Локомотив (Пловдив), Ботев (Пловдив) и други\nНесебър „потопи“ Локомотив II край морето\n0 638 Минута четене\nОтборът на Локомотив II загуби гостуването си на ОФК Несебър. “Сините” надделяха над “черно-белите” с минималното 1:0 на стадион “Градски”.\nДомакините стигнаха до победата с попадение през първата част на двубоя.\nЛокомотив II успя да организира няколко добри положения пред вратата на ОФК Несебър, до гол не се стигна, а гредата също помогна на “сините”.\nТреньорът Господин Мирчев, който за първи път води “черно-белите”, остана доволен от играта на своите момчета, въпреки поражението.


Вътрешни полети от Русе? Пловдив също е в очакване - Bloomberg\nТодор Иванджиков, авиоексперт и председател на АБАИ и Янко Иванов, представител на авиокомпания Gullivair, Bloomberg TV Bulgaria Интервю, 26.07.2021\n20:02 | 26 юли 2021\nРусе и Пловдив имат потенциал да развият летищата си за вътрешни полети, около това мнение се обединиха Тодор Иванджиков, авиоексперт и председател на АБАИ (Асоциация на българската авиационна индустрия) и Янко Иванов, представител на авиокомпания Gullivair, в интервю за репортера Красимир Чешмеджиев, излъчено в рубриката Bloomberg TV Bulgaria Интервю.\nВ началото на месеца служебният министър на транспорта Георги Тодоров каза, че перспективите пред Летище Пловдив са огромни. Само няколко седмици по-рано процедурата за концесия на летището бе прекратена, а по-думите на министъра причината е липса на интерес.\nОт думите на Тодор Иванджиков стана ясно, че процедурата е била прекратена, тъй като условията, които бяха поставени за тази концесия, бяха актуални преди пандемията. Министерството на транспорта трябва да преоцени концесията, да се направи нова стратегия и да пусне нова процедура. Летището има потенциал, но условията трябва да отговарят на сегашната действителност, смята той.\nПредишната процедура беше спечелена от китайската компания HNA Airport Group, но те се отказаха, тъй като седмици преди да подпишем, техният изпълнителен директор загина във Франция. HNA Airport Group продаде дяловете си в Deutsche Bank, тъй като бяха най-големият акционер там.\nТодор Иванджиков смята, че за да се превърне Летище Пловдив в конкурентно, трябва да се свърже центъра на града с летището. Общината и държавата могат да помогнат с удобен транспорт. В последните няколко години община Пловдив направи добър път между града и летището.\n„Русе е интересен проект, тъй като през последните 20 г. летището не се използва по какъвто и да е било начин. Хубавото е, че е общинско, като общината има интерес да помогне на своите жители за по-нормален транспортен достъп до София“.\n„Община Русе има намерение да спаси летището, което е в добро състояние, като може да започне да действа. Нашата идея е проста. Русе се намира на 300 км. от София, но е труднодостъпно с автомобил. Стандартният полет от Русе до София би отнел около 30-40 мин“, добави Янко Иванов.\nИванов обясни, че голяма част от цената на билета се формира под формата на летищните такси, които са от общината в Русе и новият концесионер на Летище София. Ако тези две такси са разумни и смислени, това би довело до реална цена в размер на около 50-60 лв. за полет. Авиокомпанията използва най-съвременните, като разходът на гориво е минимален.


:) :: „Ръката на мъртвеца“: Суперсекретният руски проект „Периметър“ възкръсна по-мощен и ужасяващ от всякога\n09.07.2016 20:11 - „Ръката на мъртвеца“: Суперсекретният руски проект „Периметър“ възкръсна по-мощен и ужасяващ от всякога\nСъвременната ядрена война, дори само между две държави, ще доведе до непредсказуеми световни катаклизви. А натрапчивата идея на американците за „локална употреба на ядрено оръжие“ си остава празно бълнуване и утопия. Защо е така?\nНапример, ако изведнъж САЩ решат да нанесат прословутия си превантивен първи ядрен удар срещу Русия, е наивно да се предполага, че това ще остане без последствия. Дори и ако бъдат унищожени всички командни пунктове на руската армия, в действие влиза системата „Периметър“, пише седмичникът „Звезда“.\nЗа тази система е писано много и тя дори беше тържествено „погребана“ от медиите в САЩ преди време.\nНо „Периметър“, известна отвъд океана като „Ръката на мъртвеца“, а в Япония като „Ръката от гроба“, незабелязано „възкръсна“ още през 2009 г., а днес е напълно преобразена за ужас на западните разузнавания.\nПървоначално тя е система за самостоятелно управление на ракетните войски със стратегическо предназначение. Тя предполага създваването на такива технически средства и програмно обезпечение, които позволяват при всякакви условия, дори и най-неблагоприятни, заповедта за пуск на ракетите да достигне до стартовите команди. Замисълът на създателите на „Периметър“ е бил системата да може да изстреля ракетите дори и в случай, че всички са загинали и няма кой да издаде заповедта.\n„Периметър“ регулярно е събирал и обработвал гигантски обеми информация. От всевъзможни източници е пристигала всякаква информация – за състоянието на връзките с висшестоящите командни пунктове, за радиционната обстановка в околностите, за регистрирането на ядрени взривове.\nСистемата е можела да анализира промените във военната и политическата обстановка в света – самостоятелно е оценявала командите, пристигащи за определен период от време и на тази основа е можела да направи извод, че нещо по света не е както трябва. Когато системата е била сигурна, че е дошло нейното време, се е активизирала и е давала команда за подготовка за пуск на ракетите.\nПри това „Периметър“ не е можела да започне активни действия в мирно време. Дори ако е липсвала връзка или личният състав е напуснал стартовите позиции, оставали са и други параметри, които са блокирали работата на системата. Тоест, тя не е могла да сработи произволно без видима опасност.\nНо ако до пулта за управление постъпят сигнали за заплаха, когато стане очевидно, че страната е подложена на масирана атака, тогава „Периметър“ автоматично задейства целия потенциал на възмездието.\nГоворим за системата „Периметър“ в минало време, защото със сигурност знаем за предишното ѝ предназначение. Сегашното е зад завесата на пълната секретност. Днес знаем само, че в модернизирания вариант тази ударна част от Ракетните войски със стратегическо предназначение представлява необратимо възмездие. И не само заради нейната способност да нанесе ответни удари, когато светът вече се е потопил в мрак и хаос. Най-важното е, че ответният удар просто не може да бъде предотвратен.\nСистемата „Периметър“ днес е единствената съществуваща в света „машина на Деня на страшния съд“ (оръжие на гарантираното възмездие), чието съществуване е официално потвърдено. И САЩ са прекрасно осведомени за това.\nАко говорим за концепцията на системата, то „Периметър“ е предназначена за гарантиран пуск на балистични ракети от шахти в случай, че противникът нанесе съкрушителен удар по територията на Русия и унищожи всички командни звена на Ракетните войски със стратегическо предназначение (РСВН), които са способни да дадат заповед за ответен удар.\nСистемата „Периметър“ е толкова засекретена, че е неизвестен самият принцип на нейната работа. А за новите ѝ качества и възможности знаят едва няколко души от най-висшия ешелон на военно-политическото ръководство. Със сигурност можем да кажем, че сред тях са президентът Владимир Путин, министърът на отбраната Сергей Шойгу и командирът на РВСН Сергей Каракаев. Впрочем, тяхното участие за привеждане в действие на системата съвсем не е задължително. При необходимост системата се включва автоматично.\nПо своята същност системата „Периметър“ представлява алтернативна командна система на всички родове войски, които са въоръжени с ядрени заряди (стратегически ядрени сили). Тя е дублираща система, в случай че ключови възли на командната система „Казбек“ (т.нар. „ядрено куфарче“), която пази всички кодове за пуск на ядрената системаи всички линии за връзка на РВСН бъдат унищожени при първия ядрен удар.\nЗа подсигуряването на гарантирано изпълнение на задачата си „Периметър“ е била проектирана като напълно автоматична и в случай на масирана атака е способна самостоятелно, без участието на човек, да вземе решение за ответен удар.\nРазбираемо е, че на Запад самият факт на нейното съществуване в Русия (преди това в Съветския съюз) се смята за аморален. Нищо, че САЩ си запазваj правото на „превантивен ядрен удар“ срещу която и да е държава. Така че „Периметър“ представлява могъщ сдържащ фактор, който реално гарантира отказа на потенциалния противник от концепцията за превантивен ядрен удар. И в Пентагона добре знаят това.\n„Сдържащият фактор е убедителна сила“, смята директорът на Центъра за анализи на стратегическите технологии Руслан Пухов. „Прословутата надпревара във въоръжаването между СССР И САЩ, даде възможност на нашата страна да поруми право на сигурност за сметка на мощния военен потенциал, в това число и в ядрената сфера. Днес никой няма да се осмели да говори с Русия от позиция на силата, защото знае, че ответните мерки ще бъдат съкрушителни за всеки противник. И е добре, че имаме такъв потенциал. Но и това не е целият потенциал на руската армия, която през последните години излезе на ново ниво на въоръженията. В това число и във информационните технологии, което се потвърди от участието ни в сирийския конфликт, където очевидните успехи на руските Въздушно-космически сили бяха признати дори от нашите неприятели. А системата „Периметър“ е като един броненосец, който стои в резерв, но винаги е готов за действие„.\nОт незасекретени източници е известно, че модернизираната система „Периметър“ е застъпила на бойно дежурство през 2011 г. Всички останали тайни са под гриф „Строго секретно“.\nВиктор Сокирко, в. „Звезда“, epicenter.bg\nПрез декември 2011 г. командващият на РВСП генерал-лейтенант Сергей Каракаев заявява, че система „Периметър“ съществува и е включена в бойно дежурство. / tetradka.eu\nМайка сложи бебето си във фурната, искала да почернее като Уесли Снайпс\n„The Nation”: САЩ и НАТО се готвят за голяма война с Русия\nСлед Перник: Ревизоро ревизира и ТЕЦ "Бобов дол"


БЯЛА ХУМА 380 г ЗДРАВНИЦА (WHITE CLAY 380 g ZDRAVNITSA), цена и информация\nНазад | Начало Е-Аптека Козметика Грижа за кожата Лице Маски Хума ZDRAVNITZA БЯЛА ХУМА 380 г ЗДРАВНИЦА\nЛатинското наименование на хумата е humus и се превежда пръст. Представлява белезникава мазна глина и се употребява като хигиенно и козметично средство.\nХумата влиза в състава на много козметични маски за коса и кожа, но се предлага и за приготвяне в домашни условия. Обикновено се смесва с кисело мляко, вода, жълтък, мас, пчелен мед или лимонов сок. Препоръчва се употребата на маските с хума за повяхнала или мазна кожа, а на омазнената коса възвръщат блясъка и й придават обем. Хумата е изпробвано средство и за успокояване на подсечената кожа при бебетата.\nОт древни времена хумата се използва и за вътрешно лечение. Тя абсорбира патогенните микроби, вътрешните отрови и има много добър лечебен ефект при циреи, отоци, разширени вени, тендовагинити, колит, изгаряния, навяхвания, синузит, ухапване от насекоми, главоболие и болки в гърба. Тези нейни свойства са доказани с лабораторни опити.\nТя намира и външно приложение под формата на лапи, компреси, мехлеми.\nХумата, която ще се използва за лечение трябва да бъде суха и изпечена на слънце. Счуква се с дървено чукче в дървен хаван. Не трябва да се докосват метални части до нея. Счуканата вече хума се поставя в глинен, порцеланов или дървен съд и се залива с преварена вода. Оставя се няколко дни на слънце, след което се разбърква с дървена лъжица. Ако кашата, която се е получила е прекалено гъста се доразрежда с преварена вода.\nНай-фината от всички глини е бялата хума. Тя е богат източник на магнезий, цинк и микроелементи.\nзаздравява косата и придава блясък;\nпомага при чупливи нокти;\nдобър дезинфектант (влиза в състава на бебешки пудри).\nНатурална, българска бяла хума на прах.\nВ неметален съд (порцеланов или стъклен) хумата се залива с неподгрята, прясна вода.\nПочистване на шията и лицето:\nВтрива се 1-2 пъти на ден за 1-2 минути.\n1-2 пъти седмично за 2-3 минути.\n1 път седмично за 15-20 минути, след което се изплаква обилно с вода.\nПодобни продукти на БЯЛА ХУМА 380 г ЗДРАВНИЦА\nБЯЛА ХУМА 380 г ЗДРАВНИЦА е свързан към\nКоментари към БЯЛА ХУМА 380 г ЗДРАВНИЦА\nКоментирайте "БЯЛА ХУМА 380 г ЗДРАВНИЦА"\nВиж всички коментари за БЯЛА ХУМА 380 г ЗДРАВНИЦА


Instagram: допълнение към вашето професионално портфолио | Рекламни послания онлайн\nInstagram: допълнение към вашето професионално портфолио\nАлисия Гонзалес | | социална мрежа\nМалко хора по света няма да познаят Instagram, една от най-популярните социални мрежи в момента. Свикнали сме да използваме тази платформа като начин да показваме на света ежедневието си, както и снимки и видеоклипове. Но реалността е, че можем да извлечем повече от това, отколкото някога можем да си представим.\nВ момента е една от най-известните социални мрежи и с по-голям брой регистрирани, той е чисто визуален и позволява да се извърши изчерпателен анализ на въздействието Защо не се възползвате от тази социална мрежа като средство за комуникация?\n1 Как да използвам Instagram?\n2 Анализирайте ситуацията си\n3 Планирайте съдържанието си\n4 Правете качествени снимки\n5 Не прекалявайте с макетите\n6 Създайте хомогенна емисия\n7 Публикувайте съдържание редовно\n8 Използвайте haghtags\n9 Станете активен потребител\nВсеки може да има акаунт в Instagram и да показва работата си, но има няколко начина да го направите. Съветваме ви някои точки, които трябва да имате предвид. Ако ги приложите на практика, със сигурност ще конвертирате вашия Instagram профил в автентично професионално портфолио, спечелете видимост и привлечете нови клиенти.\nАнализирайте ситуацията си\nПреди да започнете да качвате съдържание като отчаяно, задайте си поредица от въпроси:\nКакво искам да покажа в профила си в Instagram?\nКакви са целите на този проект?\nКакво искам да съобщя с моите публикации?\nИмам ли интересен материал за преподаване?\nКолко често ще мога да качвам съдържание?\nНа много от тези въпроси ще бъде лесно да се отговори, а на други може да се наложи да обиколите професионалните си проекти и да ги подредите. Също така помислете, че тази платформа трябва да служи като допълнение към вашето автобиография, така че вашето съдържание трябва да говори за вас и вашата работа.\nПрофил в Instagram @mvantri на художника Марко Ванини\nПланирайте съдържанието си\nВече знаете как ще подходите към своя профил, какво чувство искате да предадете на потребителя и какви цели сте си поставили.\nВ този момент е важно да планирате кое съдържанието ще бъде и как ще го покажете.\nНаправете обиколка на вашия професионални проекти, изберете тези, на които вярвате най-много интересен или тези, които изпитват най-голямо удовлетворение и, от друга страна, тези, които не са толкова крещящи, но също така са професионалисти и показват вашия стил на работа.\nДа сте наясно какво ще покажете е важно и ще улесни следните точки.\nПравете качествени снимки\nСъздаването на добри снимки е от решаващо значение. Уверете се, че всички снимки са свързани помежду си, тоест, че са верни на вашия стил. От друга страна, не забравяйте, че снимките, които правите, трябва да имат добра светлина и да бъдат добре фокусирани, така че преди да снимате, наблюдавайте. Снимките, направени без очакване, не показват качество.\nНе прекалявайте с макетите\nИзползването на макети е идеален инструмент за показване на работата ви, но не прекалявайте с тях, това ще повиши качеството на вашата работа, ако снимките са направени от вас.\nСъздайте хомогенна емисия\nКогато правите снимките, помислете как всички те ще изглеждат заедно в мрежата на вашия профил. Той е по-привлекателен за окото и създава по-добро впечатление добре работеща мрежа, с публикации, предназначени да работят както индивидуално, така и в групи. Ето защо първите две точки са много важни, ако сте наясно какво искате да предадете и сте планирали правилно публикациите, които ще качите, тази точка ще бъде много проста!\nДизайн на Instagram профил @tokillafashionvictim\nПубликувайте съдържание редовно\nНе само трябва да качвате качествено съдържание, но и потребителите трябва да възприемат, че сте активни. Направете план и решете колко публикации ще правите на месец и се опитайте да го спазвате. Наличието на небрежен профил не е привлекателно.\nHaghtags са добър инструмент да се изявите, така че е грешка да не ги използвате. Анализирайте кои са най-популярните haghtags във вашата област и ги използвайте, въпреки че внимавайте! прекаляването с тях също не е добро; бъдете мъдри и добавете само тези, които отговарят на вашето съдържание.\nСтанете активен потребител\nВ допълнение към редовното качване на съдържание, следвайте други потребители, които имат същите притеснения, коментирайте, отговаряйте на тези, които се свързват с вас и винаги следете.\nКаквито и цели да сте си поставили, те няма да бъдат лесни за постигане, така че не се разочаровайте, ако скоро нямате желаните резултати. Използвайте този инструмент като опора, когато показвате работата си, използвайте го като допълнение към други платформи и се насладете да извлечете максимума от вашата креативност.\nПълен път към статията: Онлайн рекламни послания » уеб дизайн » социална мрежа » Instagram: допълнение към вашето професионално портфолио\nПроучване разкрива най-използваните шрифтове и комбинациите с най-голям ефект върху стартиращите уебсайтове\nИзползването на негативно пространство в рекламата на Pepsi


Четете на детето! — 9 месеца\nБременна, бебе и домашен любимец\nМасаж и гимнaстика на бебето\nС „9 месеца” на училище\nКак да се радвате на здраве през бременността\nЮлияна Дончева и инвитро кампания Ние даряваме живот - II част\nАнемия по време на бременност\nРинит на бременността – какво представлява и как да се справите с него\nАтопична кожа? Здраве Дерматопик ще се погрижи...\nИграчки, които вдъхновяват и провокират въображението\nПерманентното дишане през устата и хъркането на детето са знак за проблеми с третата сливица\nБочко подкрепя "Академия за родители" във Варна\nМетоди за дълбоко почистване на косата\nУляна Чан и усещането да спечелиш джакпота\nВреме е за Святата нощ\nСъздадено с любов: Венец за врата Горска Пътека\nСъздадено с любов: Горска маска\nКак да се предпазим от вируси\nВисококачествени продукти от "Алта Колор"\nЖените и дните в червено\nРазликата между алергия и непоносимост към храни\nЧетете на детето!\nОт първата книжка с картинки до веселите приключенски истории – книгите помагат на децата да разберат по-добре света и стимулират развитието на тяхната интелигентност.\nБебетата обичат книгите. Любима е картонената книжка с картинки, която човечето може да пъхне в устата си и да хвърли на пода. Чудесна е и пластмасовата книжка, с която може да пада игра дори във ваничката. А меката, шумоляща книга пък развива всички сетива.\nДали детето разбира нещо от това, което му четете от книжките? Да! От около 6-месечна възраст бебето се радва преди всичко на ярките цветове и на обикновените форми. Постепенно и бавно то започва да разпознава – отначало с помощта на мама и татко, скоро и само – неща от своето всекидневие. То открива патето, топката, мечето... и им се радва.\nВажно е да знаете, че колкото по-схематични са илюстрациите, толкова по-добре. Прекалено многото детайли изморяват и объркват детето.\nСлед първата година, седнали в скута на мама или на татко, децата обичат да им се чете от книга. Психоложката Клаудия Мартин от Вюрцбург (Германия) твърди, че четенето на детето укрепва емоционалната му връзка с родителите, защото при това занимание детето усеща специалната отдаденост на мама или на татко към него.\nДоказано е, че деца, на които от ранна възраст е четено много, в училище по-бързо се научават да четат и да пишат. Когато четете на детето си, стимулирате едновременно три компонента на детската интелигентност.\nУмението да се разпознават символи. В началото бебето възприема пожарната кола в илюстрованата книжка само като нещо червено. То не я свързва със звуковия сигнал на улицата. Едва след първата година то започва да открива, че картинката в книгата показва колата със сирената. Това е голямо постижение за детето.\nЧрез книгите децата разпознават символите. Това по-късно ги подготвя да разбират принципа на илюстрациите и на различните шрифтове.\nГовора. През първата година децата учат майчиния си език пасивно, т.е. чрез слушане. След усвояването на първите думи речникът им бързо се обогатява. Във “фазата на именуването” четенето помага на детето да назовава предметите, които то отдавна познава. По-късно, когато му четете, то запаметява автоматично, без никакво усилие и принуда, изрази и изречения, докато седи в скута на мама и татко, където се чувства напълно защитено. Ако говорите за книги пред детето си, вие му отправяте и едно важно послание: ти си умно и умееш да учиш. Това е много нужно за самочувствието на детето.\nПаметта. Все едно е дали детето слуша любимата си приказка за десети или за стотен път – то винаги внимава. Реагира възмутено, ако мама си позволи да пропусне и една-единствена дума. Защото непрекъснато проверява дали приказката звучи точно така, както я е запаметило.\nДецата се нуждаят от повторения, за да постигнат ново знание и да обогатяват паметта си.\nОще в Отново на работа\nБременност и кариера… какъв кошмар\nБременността е истинско предизвикателство, но как бъдещата майка може да се справи и с работата. Предлагаме ви историите на четири работещи дами, които са променили… Прочети още »\nОще в тази категория: « Речник за любознателни - детската психика\tИ най-малките преживяват психострес »\nПушенето по време на бременност\nАвтор: 9 Месеца Публикации: 29 Ноември 2018 Посещения:\t215\tПрочети още...\n12 ползи от рибеното масло и как да го изберете\nАвтор: 9 Месеца Публикации: 29 Ноември 2018 Посещения:\t56\tПрочети още...\nДневното парично обезщетение при бременност и раждане\nАвтор: 9 Месеца Публикации: 29 Ноември 2018 Посещения:\t101\tПрочети още...\nПубликации: 11 Декември 2018\nБезплатна консултация за всички участници в инвитро кампания „Ние даряваме живот II“


10 неща, които мъжете обичат в жените повече от физическата красота | Философия на ежедневието\nThis Month : 21685\nThis Year : 232343\n« Мангъров: Щабът да се разкара, плаши хората. Кантарджиев: Вирусът е 5 пъти…\nPublished 11.10.2020 | By Йосиф\n10 октомври 2020 | 16:14\nКакви качества трябва да притежава една дама, за да бъде привлекателна? Сигурно много жени си задават този въпрос. Е, ние ви даваме отговорите. И трябва да знаете, че не става въпрос само за външен вид. Даже съвсем не.\nЖената трябва да бъде независима и да има свой живот.\nМъжете обичат дами, които имат свой стил на живот, обичат приключенията и пътуванията, и отделят достатъчно време за самите себе си. Естествено това се съчетава с времето, отделено за семейството и приятелите.\nМъжете търсят в жената своя най-добър приятел\nДамата трябва да помага на своя партньор да бъде на върха. Тя трябва да му се възхищава, да го подкрепя, да се смее на шегите му…\nЖената трябва да бъде… добра\nВ началото всички дами са мили и сладки, но е важно това им отношение да се заази във времето. Мъжът обръща голямо внимание на начина, по който жената говори за бившия си, за колегите си, дори за непознати хора.\nЖената трябва да бъде интелигентна\nИма нещо много секси в една жена, която е образована, остроумна и може да поддържа разговор по всякакви теми.\nЖената трябва да бъде открита\nНикой не обича някой да го съди, да му сочи грешките. Мъжът търси подкрепа, търси партньорка, която не го съди, а е готова за нови възможности и перспективи.\nДа цени малките радости\nДа, всеки мъж иска жена с мечти и амбиции, но основното, което представителите на силния пол ценят в дамата е способността ѝ да се радва на малките неща. Жена, която знаее, че най-важното в живота са семейството, приятелството, любовта, интимността.\nДа бъде креативна\nДа ви призная, никой не обича „нормални“ неща. Всеки търси нещо специално, нещо различно, нещо уникално. Това важи и за мъжете. Те искат жената до тях да бъде свободна да прави нещата по свой си начин, да не ѝ пука от мнението на околните.\nДа знае какво иска\nМдааа, дами, трябва да имате мечти и да работите за тяхното сбъдване. Жената, която знае какво иска, е невероятно привлекателна. Ако има цел и тази цел изпълва живота ѝ, това я зарежда с емоции и смисъл.\nДа познава добре себе си\nСтава въпрос за жена, която следва интуицията си, знае точно какво иска и го следва. А не че е наивна.\nБлагодарна е на мъжа до себе си за това, което ѝ дава\nМъжът иска да зане, че е обичан и ценен, че е важен за някого и точно жената е тази, която му дава това усещане, тази добавена стойност.\nТя е тази, която го кара да се чувства уютно и щастливо.\nМиляна Вълева, автор


Уол Стрийт масово купува биткойн, докато Доналд Тръмп говори за величието на долара – CryptoX\nПрезидентът на САЩ Доналд Тръмп казва, че стойността на биткойн и криптовалутите се основава на „тънък въздух“. В същото време Уол Стрийт инвестира все повече в биткойн, пише Forbes .\nИнвестиционната компания Grayscale, която позволява на институциите да инвестират в биткойн, отбеляза, че 88% от инвестициите през първото тримесечие на 2020 г. принадлежат на институционални инвеститори. Fidelity, която управлява активи от 2,46 трилиона долара, установи в проучване, че повече от една трета от институциите в САЩ и Европа са инвестирали в криптовалути. Данните показват, че следвайки примера на милиардерския инвеститор Пол Тюдор Джоунс, институциите започват да възприемат биткойн като стойност.\nПрез юли 2019 г. президентът Тръмп разкритикува биткойн и криптовалутите. Той каза, че тяхната стойност е много променлива и затова те не се разглеждат като пари. Тогава президентът Тръмп отбеляза, че не е почитател на биткойн или други криптовалути, защото смята, че тяхната стойност е равна на „нула“. В допълнение той отбеляза, че „нерегламентираните криптовалути могат да допринесат за незаконно поведение, включително трафик на наркотици и други незаконни дейности“.\nЖеланието на Тръмп да поддържа доминиращата роля на американския долар е разбираемо. Той настоява, че американският долар доминира в света и ще продължи да го прави. Само думите на Тръмп обаче не са достатъчни. Днес светът е изправен пред увеличени геополитически рискове, глобална несигурност и икономически спад. Следователно, според действията на институционалните инвеститори е ясно, че те са готови да поемат рискове, инвестирайки в сравнително нов актив, но в същото време да могат да защитят средствата си от инфлация в дългосрочен план.\nВ сензационно есе генералният директор на Xapo Vences Casares очерта инвестиционната си теза за биткойн и отбеляза, защо според него BTC може да достигне 1 милион долара. Казарес потвърди, че биткойн не е актив и няма присъща стойност. Въпреки това той каза, че това са пари, които ефективно прехвърлят стойност по децентрализиран начин.\nКасарес отбелязва, че същото може да се каже и за златото. По своето естество златото няма присъща стойност. Въпреки това, с течение на времето, в продължение на хиляди години, златото започва да се възприема като средство за запазване на стойността, просто защото хората го смятат за ценно.\nHIVE: $ 0.8229 4.47%\nBTG: $ 68.43 2.29%\nETC: $ 55.13 1.02%\nBCH: $ 619.17 0.67%\nZEC: $ 171.70 -0.83%\nLTC: $ 194.87 2.81%\nXMR: $ 287.35 0.53%\nBTC: $ 62,757.1 2.62%\nXLM: $ 0.3809 2.7%\nETH: $ 4,198.73 3.27%


ПАРИКС таблетки 40 мг. * 30 (PARIX tablets 40 mg * 30), цена и информация\nНачало › Е-Аптека › Лекарства › С рецепта › MEDOCHEMIE LTD › ПАРИКС таблетки 40 мг. * 30\nВиж всички от MEDOCHEMIE LTD ›Виж всички Лекарствени продукти отпускащи се по лекарско предписание ›Виж още от пароксетин (N06AB05) ›\nПАРИКС таблетки 4 0 мг. * 30\nПарикс 20 mg таблетки\n1. Какво представлява Парикс и за какво се използва\n2. Какво трябва да знаете преди да приемете Парикс\n3. Как да приемате Парикс\n5. Как да съхранявате Парикс\nПарикс се използва за лечение при възрастни, страдащи от депресия и/или тревожно разстройство. Пароксетин се прилага като лечение при следните тревожни разстройства: обсесивно-компулсивно разстройство (повтарящи се натрапчиви мисли с неконтролируемо поведение); паническо разстройство (панически атаки, включително и тези, които се проявяват при агорафобия, което е страх от открити пространства); социално тревожно разстройство / социална фобия (страх или избягване на ситуации, свързани с общуване или пребиваване в обществото); посттравматично стресово разстройство (тревожност, предизвикана от травмиращо събитие) и генерализирано тревожно разстройство (обща тежка тревожност или нервност).\nПароксетин принадлежи към група лекарства, наречени селективни инхибитори на обратното захващане на серотонина (СИОЗС). Всеки човек има в мозъка си вещество, наречено серотонин. Хората, които са депресирани или страдат от тревожност имат по-ниски нива на серотонин от останалите. Не е напълно ясно как действат пароксетин и другите СИОЗС, но е възможно тяхното действие да предизвиква повишаване на нивата на серотонин в мозъка. Правилното лечение на Вашата депресия или тревожно разстройство е важно, за да Ви помогне да се почувствате по-добре.\nНе приемайте Парикс:\nАко приемате или сте приемали през последните две седмици лекарства, наречени моноаминооксидазни инхибитори (МАОИ, включително моклобемид и метиленов хлорид (метиленово синьо)). Вашият лекар ще Ви посъветва как да започнете да приемате Парикс след като спрете приема на МАОИ;\nАко приемате антипсихотични лекарства, които съдържат тиоридазин или пимозид;\nАко сте алергични към пароксетин или към някоя от останалите съставки на това лекарство (изброени в точка 6).\nАко някое от горните се отнася до Вас, уведомете Вашия лекар преди да приемате Парикс.\nГоворете с Вашия лекар или фармацевт преди да приемете Парикс, ако Вие:\nПриемате някакви други лекарства (вижте раздел "Други лекарства и Парикс”);\nСтрадате от бъбречни, чернодробни или сърдечни проблеми;\nСтрадате от епилепсия или имате анамнеза за припадъци или гърчове;\nНякога сте имали епизоди на мания (свръхактивно поведение или мисли);\nСте подложен на електроконвулсивна терапия (ЕКТ);\nИмате анамнеза за нарушения в кръвосъсирването или приемате други лекарства, които могат да повишат риска от кървене (лекарства за разреждане на кръвта като варфарин, антипсихотици като перфеназин или клозапин, трициклични антидепресанти, противоболкови и противовъзпалителни лекарства, наричани НСПВС (нестероидни противовъзпалителни средства), като ацетилсалицилова киселина, ибупрофен, целекоксиб, етодолак, диклофенак, мелоксикам);\nПриемате тамоксифен за лечение на рак на гърдата. Пароксетин може да намали действието на тамоксифен и Вашият лекар може да Ви препоръча да приемате други антидепресанти;\nСте на диета с ограничен прием на натрий;\nСтрадате от глаукома (повишено очно налягане);\nСте бременна или планирате да забременеете (вижте раздел "Бременност и кърмене");\nСте на възраст под 18 години (вижте раздел "Деца и юноши на възраст под 18 години").\nАко някое от горните се отнася до Вас и не сте обсъдили това с Вашия лекар предварително, обърнете се към Вашия лекар отново и го попитайте дали трябва да приемате Парикс.\nОбикновено пароксетин не трябва да се прилага при деца и подрастващи на възраст под 18 години. В допълнение, трябва да бъдете информирани, че при пациенти под 18-годишна възраст има повишен риск от нежелани реакции като опити за самоубийство, мисли за самоубийство и враждебност (основно агресия, опозиционно поведение и гняв), когато приемат този клас лекарствени продукти. Въпреки това, Вашият лекар може да реши да предпише Парикс на пациенти под 18-годишна възраст, ако той/ тя реши, че това е в техен най-голям интерес. Ако Вашият лекар е предписал Парикс на пациент под 18-годишна възраст и Вие искате да обсъдите това, моля обърнете се към Вашия лекар. Трябва да информирате Вашия лекар, ако забележите поява или влошаване на някой от симптомите, изредени по-горе, когато пациенти под 18-годишна възраст приемат Парикс. В допълнение, дългосрочната безопасност за растежа, съзряването и когнитивното и поведенческо развитие на Парикс в тази възрастова група не е установена.\nПри проучвания на пароксетин при пациенти под 18-годишна възраст чести нежелани реакции, засягащи по-малко от 1 от 10 деца/ юноши са били: повишена честота на суицидни мисли и опити, преднамерено самонараняване, враждебно, агресивно или неприятелско поведение, липса на апетит, треперене, необичайно изпотяване, свръхактивност (прекалена енергичност), тревожност, емоционални промени (включително плач и промени в настроението). Тези проучвания също показват, че същите симптоми са наблюдавани и при деца и подрастващи, които са приемали плацебо (неактивно вещество) вместо пароксетин, но те са наблюдавани по-рядко.\nПри някои от пациентите при проучванията при лица под 18-годишна възраст са наблюдавани симптоми на отнемане при преустановяване приема на пароксетин. Тези симптоми са сходни с тези, наблюдавани при възрастни при преустановяване на лечението с пароксетин (вижте точка 3 "Как да приемате Парикс"). В допълнение, пациентите под 18-годишна възраст често (засегнати са по-малко от 1 на 10 пациента) са изпитвали стомашна болка, нервност и емоционални промени (включително плач, промяна в настроението, опити за самонараняване, мисли и опити за самоубийство).\nМисли за самоубийство или влошаване на Вашата депресия или тревожно разстройство\nАко страдате от депресия и/или тревожно разстройство може понякога да имате мисли да се самонараните или самоубиете. Те могат да се засилят, когато за първи път започнете да приемате антидепресанти, тъй като тези лекарства имат нужда от време, за да започнат да действат, обикновено около две седмици, а понякога и по-дълго.\nМоже да сте по-склонни да мислите така, ако:\nНякога в миналото сте имали мисли да се самонараните или самоубиете;\nАко сте млад. Информацията от клиничните проучвания показва повишен риск от суицидно поведение при хора на възраст под 25 години с психични състояния, които са лекувани с антидепресанти.\nАко имате мисли да се самонараните или самоубиете по което и да е време, свържете се с Вашия лекар или посетете най-близката болница незабавно.\nМоже да Ви е от полза да кажете на роднина или близък приятел, че страдате от депресия или тревожно разстройство, и да ги помолите да прочетат тази листовка. Може да ги помолите да Ви кажат, ако смятат, че депресията или тревожното Ви разстройство се влошават, или ако се тревожат за промени във Вашето поведение.\nВажни нежелани реакции, наблюдавани при употребата на Парикс\nНякои пациенти, които приемат Парикс, развиват състояние, наречено акатизия, при което се чувстват неспокойни и не могат да стоят спокойно в седнало или изправено положение. Други пациенти могат да развият т.нар. серотонинов синдром. При него се наблюдават някои или всички от следните симптоми: обърканост, безпокойство, треперене, тръпнене, халюцинации (виждане и чуване на неща, които не са реални), внезапни конвулсии на мускулите или ускорен сърдечен ритъм. Ако забележите някой от тези симптоми, свържете се с Вашия лекар. За повече информация за тези и други нежелани реакции при употребата на Парикс вижте точка 4 "Възможни нежелани реакции".\nДруги лекарства и Парикс\nНякои лекарства може да повлияят действието на Парикс или да повишат риска от нежелани реакции. Парикс може също да повлияе действието на други лекарства. Такива лекарства са:\nЛекарства, наречени моноаминооксндазни инхибитори (МАОИ, включително моклобемид и метилен хлорид (метиленово синьо)) - вижте раздел "Не приемайте Парикс";\nТиоридазин или пимозид, които са антипсихотици - вижте раздел "Не приемайте Парикс";\nАцетилсалицилова киселина, ибупрофен или други лекарства, наречени НСПВС (нестероидни противовъзпалителни средства) като целекоксиб, етодолак, диклофенак и мелоксикам, използвани при болка и възпаление;\nТрамадол и петидин, които са болкоуспокояващи;\nЛекарства, наречени триптани, като суматриптан, прилаган при мигрена;\nДруги антидепресанти, включително други селективни инхибитори на обратното захващане на серотонина като кломипрамин, нортриптилин и дезипрамин;\nЛекарства като литий, рисперидон, перфеназин, клозапин (наречени антипсихотици), които се използват за лечение на някои психични заболявания;\nКомбинация от фозампренавир и ритонавир, използвани за лечение на човешки имунодефицитен вирус (ХИВ);\nЖълт кантарион - растителен продукт за лечение на депресия;\nФентанил, използван при анестезия или хронична болка;\nФенобарбитал, фенитоин, натриев валпроат или карбамазепин, използвани за лечение на припадъци и епилепсия;\nАтомоксетин, лекарство, използвано за лечение на ХРНВ (хиперкинетично разстройство с нарушение на вниманието);\nПроциклидин, използван за облекчаване на тремор, основно при болестта на Паркинсон;\nВарфарин или други антикоагуланти - лекарства за разреждане на кръвта;\nПропафенон, флекаинид и лекарства за лечение на неравномерен пулс;\nМетопролол, бета-блокер, използван за лечение на високо кръвно налягане и сърдечни заболявания;\nРифампицин, използван за лечение на туберкулоза и лепроза;\nЛинезолид - антибиотик;\nТамоксифен, използван за лечение на рак на гърдата.\nАко не сте сигурни дали нещо от горните се отнася за Вас, говорете е Вашия лекар или фармацевт преди да приемете Парикс.\nПарикс с храна и напитки\nТрябва да избягвате употребата на алкохол докато приемате Парикс. Употребата на алкохол може да доведе до влошаване на Вашето състояние или до поява на нежелани реакции.\nАко приемате Парикс сутрин с храненето, рискът от гадене може да се понижи.\nАко сте бременна или кърмите, смятате, че може да сте бременна или планирате бременност, посъветвайте се с Вашия лекар или фармацевт преди употребата на това лекарство. Има съобщения за повишен риск от вродени дефекти, в частност сърдечни нарушения, при деца, чиито майки са приемали пароксетин през първите месеци от бременността. В общата популация около 1 на 100 бебета е родено със сърдечен порок. Рискът е по-висок при бебета, чиито майки са приемали пароксетин - 2 на 100 бебета.\nВие и Вашият лекар ще решите дали е по-добре да преминете на друго лечение или трябва постепенно да преустановявате приема на Парикс по време на бременността. В зависимост от обстоятелствата Вашият лекар може да реши, че продължаването на лечението с Парикс е по-добре за Вас.\nУверете се, че Вашите акушерка и/ или лекар знаят, че приемате Парикс. Когато са приемани по време на бременността, особено през последния триместър, лекарствата като пароксетин могат да повишат риска от сериозно увреждане на бебето, наречено персистираща белодробна хипертония при новороденото (ПБХН), което води до учестено дишане и зачервяване при бебето. Тези симптоми обикновено се проявяват през първите 24 часа след раждането. Ако те се проявят при Вашето бебе, трябва да се свържете с Вашите акушерка и/ или лекар незабавно.\nПосиняване на кожата или повишена или понижена температура;\nПовръщане или затруднения при хранене;\nПрекомерна уморяемост, проблеми със съня или постоянен плач;\nВдървени или отпуснати мускули;\nТреперене, безпокойство или припадъци (гърчове).\nАко Вашето дете получи някой от тези симптоми след раждането или се тревожите за здравето на Вашето дете, свържете се с Вашия лекар или Вашата акушерка за съвет.\nПарикс се екскретира в малки количества в кърмата. Ако приемате Парикс, свържете се с Вашия лекар преди да започнете да кърмите. Вие и Вашият лекар ще решите дали може да кърмите докато приемате Парикс.\nПри проучвания при животни е показано, че пароксетин влошава качеството на спермата. Теоретично този факт може да окаже влияние и върху фертилитета, но досега не е наблюдаван ефект върху фертилитета при хора.\nВъзможните нежелани реакции при употребата на Парикс включват замаяност, обърканост, сънливост или замъглено зрение. Ако получите някоя от тези нежелани реакции, не трябва да шофирате или да работите с машини.\nОбсесивно-компулсивно разстройство 20 mg 40 mg 60 mg\nПаническо разстройство 10 mg 40 mg 60 mg\nСоциално тревожно разстройство 20 mg 20 mg 50 mg\nПосттравматично стресово разстройство 20 mg 20 mg 50 mg\nГенерализирано тревожно разстройство 20 mg 20 mg 50 mg\nВашият лекар ще Ви посъветва с каква доза е най-подходящо да започнете лечение.\nПовечето хора започват да се чувстват по-добре около две седмици след началото на лечението. Ако не забелязвате подобрение след този период от време, обърнете се към Вашия лекар за съвет. Вашият лекар може да реши да повишава дозата, която приемате постепенно, с по 10 mg до максималната дневна доза.\nПриемайте Парикс сутрин с храна.\nПоглъщайте таблетката цяла с чаша вода. Не дъвчете таблетката.\nВашият лекар ще Ви обясни за какъв период от време ще приемате Парикс. Може да приемате лекарството с месеци или по-дълго.\nМаксималната доза за пациенти на възраст над 65 години е 40 mg дневно.\nПациенти с чернодробни и бъбречни заболявания\nАко страдате от чернодробни или бъбречни проблеми, Вашият лекар може да реши да понижи дозата Парикс, която приемате до по-ниска от обичайно препоръчителната.\nАко сте приели повече от необходимата доза Парикс\nНикога не приемайте по-висока доза Парикс от тази, която Ви е предписал Вашият лекар.\nАко Вие (или някой друг) приемете повече от лекарството, моля свържете се с Вашия лекар или посетете най-близката болница незабавно. Покажете им опаковката на лекарството. Ако сте приели твърде много Парикс, освен нежеланите реакции, изредени в точка 4 "Възможни нежелани реакции", може да имате следните симптоми: треска, неконтролируемо свиване на мускулите.\nАко сте пропуснали да приемете Парикс\nПриемайте Парикс по едно и също време всеки ден.\nАко пропуснете доза и си спомните за това преди да си легнете вечерта, приемете дозата веднага. Приемете следващата доза в обичайното време на следващия ден.\nАко си спомните през нощта или в рамките на следващия ден, не приемайте пропуснатата доза и не приемайте допълнителна доза. Приемете следващата доза в обичайното време. Възможно е да почувствате симптоми на отнемане, но те изчезват след прием на следващата доза.\nАко не почувствате подобрение\nПарикс няма да облекчи симптомите Ви веднага. Всички антидепресанти имат нужда от време, за да подействат. При някои пациенти се наблюдава подобрение след няколко седмици, а при други е необходимо повече време. Ако не се почувствате по-добре след няколко седмици, свържете се с Вашия лекар за съвет. Вашият лекар ще Ви насрочи повторен преглед няколко седмици след започване на лечението. Уведомете Вашия лекар, ако не забелязвате никакво подобрение.\nАко сте спрели приема на Парикс\nНе спирайте приема на Парикс докато Вашият лекар не Ви каже.\nКогато спирате приема на Парикс Вашият лекар ще Ви помогне бавно да понижавате дозата в рамките на няколко седмици или месеца, за да се намали рискът от поява на симптоми на отнемане. Един от начините да се направи това е дозата да се понижава стъпаловидно c 10 mg седмично. При повечето хора симптомите на отнемане са леки до умерени и изчезват от само себе си в рамките на две седмици. При някои пациенти тези симптоми може да са по-тежки или по-продължителни.\nАко почувствате симптоми на отнемане когато спирате лечението, Вашият лекар може да Ви препоръча да преустановявате лечението по-плавно. Свържете се с Вашия лекар, ако почувствате тежки симптоми на отнемане. Вашият лекар може да Ви посъветва да започнете да приемате Парикс отново, а впоследствие да спирате лечението по-бавно. Дори да почувствате симптоми на отнемане е възможно да преустановите лечението с Парикс.\nСимптоми на отнемане, които може да се проявят при спиране на лечението\nСпоред проучвания 3 от 10 пациента изпитват един или повече симптоми на отнемане, когато лечението се преустановява. Определени симптоми са по-чести от други.\nЧести нежелани реакции (засягат 1 до 10 пациента на 100):\nУсещане за замаяност, неустойчивост и нестабилност;\nИзтръпване, чувство на парене и (по-рядко) усещане като електрически шок, включително и по главата;\nЖужене, съскане, свирене, звън или друг постоянен шум в ушите (тинитус);\nНарушения на съня (ярки сънища, кошмари, невъзможност да се спи);\nНечести нежелани реакции (засягат 1 до 10 пациента на 1 000):\nИзпотяване (включително нощно изпотяване);\nНеспокойство или възбуда;\nЧувство на обърканост или дезориентация;\nПрекадена емоционалност или раздразнителност;\nУскорен пулс (палпитации).\nМоля свържете се с Вашия лекар, ако се тревожите за симптомите на отнемане при преустановяване лечението с Парикс.\nКакто всички лекарства, това лекарство може да предизвика нежелани реакции, въпреки че не всеки ги получава. Тези нежелани реакции са по-вероятни през първите няколко седмици от лечението.\nАко получите някоя от следните нежелани реакции по време на лечението, незабавно се свържете с Вашия лекар. Може да се наложи и да посетите болница.\nАко установите необичайна поява на синини или кървене, включително повръщане на кръв или кървави изпражнения, незабавно се свържете с Вашия лекар или посетете най-близката болница;\nАко изпитвате трудности при уриниране, незабавно се свържете с Вашия лекар или посетете най-близката болница.\nРедки (могат да засегнат до I на 1000 души):\nАко получите гърчове (припадъци), незабавно се свържете с Вашия лекар или посетете най-близката болница;\nАко се чувствате нервен или имате чувството, че сте неспособен да стоите или седите спокойно, може да страдате от състояние, наречено акатизия. Повишаването на дозата може да влоши тези симптоми. Свържете се с Вашия лекар, ако почувствате тези симптоми;\nАко чувствате умора, слабост или обърканост и болка, скованост или некоординираност на мускулите, може съдържанието на натрий в кръвта Ви да е понижено. Свържете се с Вашия лекар, ако почувствате тези симптоми.\nАлергични реакции към Парикс, които може да са сериозни. Ако получите червен и надигнат кожен обрив, оток на клепачите, лицето, устните, устата или езика, сърбеж или затруднено дишане (задух) или преглъщане, или чувствате слабост и замаяност, които водят до колабиране или загуба на съзнание, незабавно се свържете с Вашия лекар или посетете най-близката болница;\nАко получите някой или всички от следните симптоми, може да страдате от състояние, наречено серотонинов синдром. Симптомите включват обърканост, неспокойство, изпотяване, треперене, треска, халюцинации (чуване и виждане на странни неща), внезапни спазми на мускулите или ускорен пулс. Ако получите някой от тези симптоми, свържете се с Вашия лекар;\nОстра глаукома. Ако внезапно почувствате болка в очите и зрението Ви е замъглено, свържете се с Вашия лекар.\nПо време на лечение с Парикс или непосредствено след преустановяване на лечението са докладвани случаи на мисли / поведение за самонараняване или самоубийство (вижте точка 2 "Предупреждения и предпазни мерки");\nДруги възможни нежелани реакции по време на лечението\nМного чести (могат да засегнат до 1 на 10 души):\nГадене. Ако приемате лекарството сутрин с храна, рискът от гадене ще се понижи;\nПромени в сексуалното желание или функция. Например, невъзможност за достигане до оргазъм и при мъже нарушена ерекция или еякулация.\nПатологични сънища (включително кошмари);\nЧувство на замаяност и треперене (тремор);\nЧувство на възбуда;\nЧувство на необичайна слабост;\nПрозяване, сухота в устата;\nПовишение на теглото;\nКраткотрайно повишение или понижение на кръвното налягане, което може да доведе до чувство на замаяност или припадък при рязко изправяне;\nНевъзможност за движение, скованост, треперене или необичайни движения на устата или езика;\nХалюцинации (виждане и чуване на странни неща);\nНевъзможност за уриниране (задръжка на урина) или неконтролируемо, неволно уриниране (инконтиненция на урината);\nАко сте пациент, който страда от диабет, може да забележите загуба на контрол върху нивата на кръвна захар докато приемате Парикс. Моля говорете с Вашия лекар за адаптиране на дозата Ви инсулин или лекарства за диабет.\nПатологично образуване на кърма при мъже и жени;\nУвреждане на черния дроб, видимо при кръвни изследвания на чернодробната функция;\nЧувство на отделеност от себе си (деперсонализация);\nНеконтролируемо желание да движите краката си (Синдром на неспокойните крака);\nКожен обрив с мехури, наподобяващи малки мишени (централни тъмни петна, заобиколени от по-бледа област, с тъмен пръстен по периферията), наречен еритема мултиформе;\nМного разпространен обрив с мехурчета и лющене на кожата, главно около устата, носа, очите и гениталиите (Синдром на Стивънс-Джонсън);\nМного разпространен обрив с мехурчета и излющване на кожата на почти цялото тяло (токсична епидермална некролиза);\nЧернодробни проблеми, свързани с жълтеница (пожълтяване на кожата или бялото на очите);\nЗадържане на течности или вода, което може да доведе до оток на ръцете или краката;\nБолезнена продължителна ерекция;\nПри някои пациенти се появява жужене, съскане, свирене, звън или друг постоянен шум в ушите (тинитус), когато приемат Парикс.\nПри пациенти, приемащи този вид лекарства е наблюдаван повишен риск от костни фрактури.\nАко почувствате безпокойство докато приемате Парикс, свържете се с Вашия лекар или фармацевт за съвет.\nНе използвайте това лекарство след срока на годност, отбелязан върху картонената кутия и блистерите след "Годен до:".\nКакво съдържа Парикс\nАктивното вещество е: пароксетнн (като хидрохлорид безводен). Всяка таблетка съдържа 40 mg пароксетин (като хидрохлорид безводен).\nДругите съставки са: Микрокристална целулоза (Е460), калциев хидрогенфосфат дихидрат (Е341), кроскармелоза натрий (Е468), силициев диоксид, колоиден, безводен (Е551) и магнезиев стеарат (Е470b).\nКак изглежда Парикс и какво съдържа опаковката\nПарикс 40 mg: почти бели плоски таблетки с форма на капсула и делителна черта. Таблетката може да бъде разделена на две равни половини.\nПрозрачни или матови блистери от PVC/Al фолио, поставени в картонена кутия, съдържаща 10, 14, 20, 28, 30, 50, 56, 60, 90, 98, 100, 120, 180 и 500 таблетки.\nFAL Duiven B.V., Нидерландия;\nДата на последно преразглеждане на листовката: 07/ 2015.\nВЗАИМОДЕЙСТВИЯ НА ПАРИКС таблетки 40 мг. * 30\nФАЙЛОВЕ ЗА СВАЛЯНЕ КЪМ ПАРИКС таблетки 40 мг. * 30\nКратка характеристика на продукта707 KB | pdf\nЛистовка за пациента405 KB | pdf\nИнформация за ПАРИКС таблетки 40 мг. * 30 по НЗОК\nКод по НЗОК: NF912\nЦена за НЗОК: 14.90 лв.\nРеимбурсация: 6.83 лв.\nПациентът заплаща: 8.07 лв.\nАналози на ПАРИКС таблетки 40 мг. * 30\nРЕКСЕТИН табл. 20 мг. * 30\nКОМЕНТАРИ КЪМ ПАРИКС таблетки 40 мг. * 30\nПАРИКС таблетки 40 мг. * 30 Е СВЪРЗАН КЪМ\nпароксетин | ATC (N06AB05)\nпреди 582 дни, 22 часа и 26 мин.\nпреди 758 дни, 22 часа и 47 мин.